b"\n_START_ARTICLE_\nPuerto Plata\n_START_SECTION_\nPavadinimo kilm\xc4\x97\n_START_PARAGRAPH_\nPavadinimas Puerto Plata, rei\xc5\xa1kiantis \xe2\x80\x9eSidabrinis uostas\xe2\x80\x9c, kilo nuo pietuose st\xc5\xabksan\xc4\x8dio Monte de Plata ('Sidabrinis kalnas') kalno, kuris taip pavadintas ne d\xc4\x97l sidabro i\xc5\xa1tekli\xc5\xb3, bet tod\xc4\x97l, kad jo vir\xc5\xa1\xc5\xabn\xc4\x99 visada gaubia r\xc5\xabkas. Dabar \xc5\xa1is kalnas vadinamas Pico Isabel de Torres pavadinimu.\n_START_SECTION_\nIstorija\n_START_PARAGRAPH_\nKristupas Kolumbas Puerto Platos \xc4\xaflankoje lank\xc4\x97si 1493\xc2\xa0m. Miest\xc4\x85 1502\xc2\xa0m. \xc4\xafk\xc5\xabr\xc4\x97 Nicol\xc3\xa1s de Ovando. Miestas greitai tapo svarbiausiu uostu \xc5\xa1iaurin\xc4\x97je Espanjolos salos pakrant\xc4\x97je, 1508\xc2\xa0m. Ispanijos karalius miestui suteik\xc4\x97 herb\xc4\x85. Kad apsisaugoti nuo pirat\xc5\xb3, Ispanijos karaliaus Karolio I \xc4\xafsakymu prad\xc4\x97tos forto statybos, kurios buvo u\xc5\xbebaigtos 1577\xc2\xa0m. Fortas pavadintas tuometinio karaliaus Filipo II garbei. 1605\xc2\xa0m. gyventojai buvo i\xc5\xa1keldinti, o pats miestas sugriautas Ferdinando III \xc4\xafsakymu, siekiant u\xc5\xbekirsti keli\xc4\x85 angl\xc5\xb3 piratavimui._NEWLINE_XVIII a. miestas buvo atkurtas naujakuri\xc5\xb3 i\xc5\xa1 Kanar\xc5\xb3. 1822\xe2\x80\x931844\xc2\xa0m. priklaus\xc4\x97 Hai\xc4\x8diui. Nuo 1844\xc2\xa0m. miesto ekonomika pama\xc5\xbeu \xc4\x97m\xc4\x97 atsigauti, ta\xc4\x8diau 1863\xc2\xa0m., Restauracijos karo metu, jis v\xc4\x97l buvo sugriautas. Po karo prad\xc4\x97tas statyti dabartinis miestas."